Duomenų valdytojas: Jaunimo reikalų agentūra

Juridinio asmens kodas: 188681478

Registruotos buveinės adresas: Vytenio g. 6, LT-03113 Vilnius

**PRIVATUMO PRANEŠIMAS**

**(dėl projekto** **„Jaunimo dalyvavimo demokratiniame valdyme stiprinimas“ veiklų organizavimo)**

Informuojame Jus, kad Jaunimo reikalų agentūroje (toliau – Agentūra) asmens duomenys yra tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 96/46/EB (toliau – BDAR), Lietuvos Respublikos asmens duomenų teisinės apsaugos įstatymo, ir kitų susijusių teisės aktų bei kontroliuojančių institucijų nurodymų, gairių ir rekomendacijų. Norėdami sužinoti daugiau, kaip projekto „Jaunimo dalyvavimo demokratiniame valdyme stiprinimas“ veiklų fizinių asmenų duomenys yra tvarkomi administravimo tikslu, atidžiai perskaitykite šį pranešimą.

1. **Kokia yra šio dokumento paskirtis?**

Šiame pranešime atsakome Jums į svarbiausius klausimus apie tai, kaip mes renkame, naudojame ir saugome informaciją apie fizinius asmenis, kurių asmens duomenis tvarkome įgyvendindami projektą „Jaunimo dalyvavimo demokratiniame valdyme stiprinimas“. Taip pat aprašome, kaip Jūs, kaip duomenų subjektas, galite įgyvendinti savo teises, nustatytas BDAR III skyriuje. Jei turite kokių nors klausimų arba bet kuri iš šio pranešimo dalis yra neaiški, mes esame pasirengę Jums padėti, kaip tai aprašyta pranešimo 6 punkte. Asmens duomenys tvarkomi vadovaujantis Projekto dalyvių identifikavimo ir registravimo tvarkos aprašu bei Jungtine veiklos sutartimi, sudaryta tarp Jaunimo reikalų agentūros ir Projekto partnerio.

1. **Kas yra atsakingas už Jūsų (bei atstovaujamo asmens) asmens duomenų tvarkymą bei apsaugą?**

Už Jūsų (ir Jūsų atstovaujamo asmens) asmens duomenų tvarkymą atsakingi:

**Duomenų valdytojas**: Jaunimo reikalų agentūra

**Juridinio asmens kodas:** 188681478

**Pašto adresas**: Vytenio g. 6, LT-03113 Vilnius

**Telefono ryšio numeris**: +370 5 2497002

**Elektroninio pašto adresas:** info@jra.lt

**Duomenų apsaugos pareigūnas:** Inga Dilienė, tel. Nr. +37061542419, el. p.dap@jra.lt.

1. **Kokius duomenis apie Jus renkame, kuo remdamiesi ir kiek laiko juos tvarkome?**

Informuojame, kad Jums Agentūrai pateikus anketą, Agentūroje bus tvarkomi šie Jūsų asmens duomenys:

|  |  |
| --- | --- |
| Asmens duomenų kategorijos | * Projekto dalyvių, pageidaujančių dalyvauti Agentūros ir projekto partnerių organizuojamose veiklose, vardas, pavardė;
* Projekto dalyvių amžius;
* Projekto dalyvių gyvenamosios savivaldybės pavadinimas;
* Projekto dalyvių telefono Nr., el. pašto adresas;
* Projekto dalyvių lytis;
* Projekto dalyvių priklausymas grupėms, reiškiantis buvimą mažiau galimybių turinčiu jaunu žmogumi;
* Projekto dalyvių maitinimosi ypatumai (alergijos, produktai, kurių nevalgo ir kt.);
* Projekto dalyvių klausimai, kvalifikacijos kėlimo veiklų lektoriui/ moderatoriui apie veiklų turinį;
* Projekto dalyvių poreikis dėl veiklų organizavimo erdvių ir nakvynės vietos (judėjimo negalia, jeigu būtina apgyvendinimo ir mokymų patalpa I pastato aukšte arba sąlygos patekimui į patalpas kituose aukštuose, klausos ar regos ypatumai, kada organizatorius turi atitinkamai paruošti mokymų medžiagą, kad patenkinti dalyvio poreikius).
* Dalyvio atvaizdas (nuotraukos, vaizdo įrašai), jeigu dalyvis ar jo atstovas yra pateikęs aiškų sutikimą dėl tokio duomenų tvarkymo.

Kai renkama informacija apie sveikatą, negalią ar kiti specialių kategorijų duomenys, jie tvarkomi tik gavus aiškų duomenų subjekto sutikimą pagal BDAR 9 str. 2 d. a p. |
| Asmens duomenų šaltinis |  Projekto Partneris renka Projekto dalyvių sutikimus, organizuoja jų identifikavimą ir pateikia Agentūrai asmens duomenis, gautus iš Dalyvio apklausos anketos. Partneris yra atsakingas už sutikimų gavimą, dokumentų fizinį saugojimą, saugų pateikimą Agentūrai ir duomenų apsaugos užtikrinimą pagal BDAR. |
| Duomenų tvarkymo teisinis pagrindas | Asmens duomenys tvarkomi vadovaujantis Bendrojo duomenų apsaugos reglamento (BDAR) 6 straipsnio 1 dalies nuostatomis:* **BDAR 6 str. 1 d. b p. (sutarties vykdymas):** kai dalyvis teikia duomenis dalyvavimo Projekte veiklai užtikrinti (vardas, pavardė, amžius, lytis, MGT požymiai, parašas, gyvenamoji vieta, dalyvavimo faktas ir kt.);
* **BDAR 6 str. 1 d. e p. (viešojo intereso užduoties vykdymas):** kai duomenis tvarko Jaunimo reikalų agentūra, vykdydama jai teisės aktais pavestas funkcijas (pvz., teikiant ataskaitas CPVA, vykdant projektų priežiūrą);
* **BDAR 6 str. 1 d. a p. (sutikimas):** kai teikiama informacija, kuri nėra būtina veiklos organizavimui, bet susijusi su papildomais pageidavimais (pvz., klausimai lektoriui, maitinimosi ypatumai, pageidavimai dėl patalpų). Dalyvių atvaizdai gali būti tvarkomi tik gavus aiškų, informuotą ir savanorišką dalyvio arba jo teisėto atstovo (jei dalyvis nepilnametis) sutikimą.

Jeigu duomenų tvarkymas susijęs su specialių kategorijų asmens duomenimis (pvz., sveikatos ar negalios duomenys), jis grindžiamas:* **BDAR 9 str. 2 d. a p. (duomenų subjekto sutikimu):** kai asmuo savanoriškai pateikia tokius duomenis ir pasirašo anketą su aiškiu sutikimo patvirtinimu.
 |
| Duomenų tvarkymo terminas | Asmens duomenys bus saugomi ne trumpiau kaip 10 metų nuo 2029 m. gruodžio 3 d., vadovaujantis dokumentų saugojimo terminais. |

1. **Ar priimame automatizuotus sprendimus? Ar profiliuojame?**

Profiliavimas – tai automatizuotas Jūsų duomenų vertinimas siekiant numatyti, pavyzdžiui, elgesį ar poreikius. Jūsų atžvilgiu automatizuoti sprendimai nėra priimami. Taip pat Jūsų asmens duomenys nėra naudojami profiliavimo tikslu.

1. **Kam perduodame Jūsų asmens duomenis? Ar perduodame informaciją apie Jus už Europos Ekonominės erdvės ribų?**

Projekto vykdytojas turi užtikrinti, kad būtų gauti fizinių asmenų sutikimai teikti jų duomenis (įskaitant asmens duomenis) Programos operatoriui ir kitoms Sutarties bendrųjų sąlygų 55.1 papunktyje nurodytoms institucijoms, jeigu toks sutikimas reikalingas.

Jūsų asmens duomenis perduodame Centrinei projektų valdymo agentūrai (CVPA), o taip pat, esant poreikiui, perduodame Šveicarijos Konfederacijos institucijoms, institucijoms, atsakingoms už Šveicarijos Konfederacijos ir Lietuvos Respublikos bendradarbiavimo programos valdymą ir kontrolę, institucijoms, atliekančioms programos ar projekto auditą, Finansinių nusikaltimų tyrimo tarnybai prie Lietuvos Respublikos vidaus reikalų ministerijos, Lietuvos Respublikos specialiųjų tyrimų tarnybai, Lietuvos Respublikos konkurencijos tarybai, Lietuvos Respublikos valstybės kontrolės atstovams ir (ar) jų įgaliotiems asmenims;

Asmens duomenys nėra perduodami už Europos ekonominės erdvės (Europos Sąjungos valstybių narių, Islandijos, Lichtenšteino ir Norvegijos) ribų, išskyrus atvejus, kai jie perduodami į Šveicariją – trečiąją šalį, kuriai Europos Komisija yra pripažinusi tinkamą asmens duomenų apsaugos lygį pagal Bendrojo duomenų apsaugos reglamento (BDAR) 45 straipsnį.

1. **Kokias teises Jūs turite?**

Jei norite imtis žemiau nurodytų veiksmų, prašome kreiptis į Agentūros duomenų apsaugos pareigūną el. paštu dap@jra.lt, kaip tai nurodyta šiame punkte. Atkreipiame Jūsų dėmesį, jog šioms teisėms taikomos įstatymų numatytos sąlygos ir išimtys. Jūs, kaip duomenų subjektas (bei atstovas), turite teisę:

* Žinoti (būti informuotam) apie savo asmens duomenų tvarkymą – šią teisę įgyvendiname Jums pateikdami susipažinti šį privatumo pranešimą (BDAR 13, 14 straipsniai);
* Susipažinti su tvarkomais savo asmens duomenimis (BDAR 15 straipsnis);
* Reikalauti ištaisyti savo asmens duomenis (BDAR 16 straipsnis);
* Reikalauti ištrinti savo asmens duomenis („teisė būti pamirštam“), jei tai galima pagrįsti bent viena iš priežasčių, numatytų BDAR 17 str. 1 d.;
* Prašyti apriboti savo asmens duomenų tvarkymą, kai taikomas vienas iš atvejų, numatytų BDAR 18 str. 1 d.;
* Jeigu duomenų tvarkymas grindžiamas Jūsų sutikimu (BDAR 6 str. 1 d. a p.), turite teisę bet kuriuo metu atšaukti sutikimą, tai nedarys poveikio tvarkymo iki atšaukimo teisėtumui.

Informacija apie tai, kaip įgyvendinti duomenų subjektų teises Agentūros interneto svetainės skiltyje „Asmens duomenų apsauga“.

Jei manote, kad tvarkydami Jūsų asmens duomenis, mes pažeidžiame duomenų apsaugos teisės aktus, turite teisę pateikti skundą Valstybinei duomenų apsaugos inspekcijai paštu L. Sapiegos g. 17, LT-10312, Vilnius, el. paštu ada@ada.lt ar kitais Valstybinės duomenų apsaugos inspekcijos interneto svetainėje ([www.vdai.lrv.lt](http://www.vdai.lrv.lt)) pateikiamais būdais.

Jeigu Jūs turite klausimų, komentarų ar nusiskundimų, susijusių su tuo, kaip mes renkame, tvarkome Jūsų duomenis, mūsų duomenų apsaugos pareigūnas gali Jums padėti.

Kreiptis dėl savo teisių įgyvendinimo galite Agentūros nustatyta tvarka. Ši tvarka reglamentuota Agentūros Duomenų subjektų teisių įgyvendinimo Jaunimo reikalų agentūros taisyklėse.

Kilus klausimams ar norėdami įgyvendinti savo teises, susisiekite su mumis el. paštu info@jra.lt arba atvykite Agentūros adresu Vytenio g. 6, LT – 03113, Vilnius.

1. **Ko mes iš Jūsų prašome?**

Iš Jūsų, kaip duomenų subjekto, prašome:

* Užtikrinti, kad Agentūrai teikdamas, reaguodamas ar kitaip tvarkydamas asmens duomenis turite teisę tai daryti;
* Užtikrinti Agentūrai pateiktų asmens duomenų teisingumą ir tikslumą. Pasikeitus Jūsų nurodytiems asmens duomenims ar kitai susijusiai informacijai, prašome Jūsų nedelsiant, bet ne vėliau kaip per 5 (penkias) darbo dienas, apie tai informuoti Agentūrą.
1. **Ar šis Privatumo pranešimas bus atnaujintas?**

Šis Privatumo pranešimas yra peržiūrimas ir, nustačius poreikį, atnaujinamas bent kartą per metus. Paskutinį kartą pranešimas atnaujintas: 2025 m. gegužės 14 d.

Mūsų interneto svetainėje <https://jra.lrv.lt/lt/> visuomet skelbiama aktualiausia šio Privatumo pranešimo versija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_